Стефан Фурнаджиев
Метохът, запален от залеза…

chitanka.info

Метохът, запален от залеза,

гори като факел.

Всяка нощ изгаря с камбанарията,

всяка заран монахините са изпепелени.

Сестро човешка,

божия дъще,

синьо дете в черно!

Защо не си догаряла?

Защо ронят сълзи

сините очи на душата ти?

Ти удряш ли камбаната

на божия дом в гърдите си?

Кого още оплакваш — него ли,

синът човешки,

синеокият!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.